MUNICIPIUL CRAIOVA

CONSILIUL LOCAL AL MUNICIPIULUI CRAIOVA

           HOTĂRÂREA NR.311
privind aprobarea actului adițional nr.10 la contractul de delegare a serviciului de iluminat din Municipiul Craiova nr. 48275/2015, încheiat cu S.C. FLASH                        LIGHTING SERVICES S.A
             Consiliul Local al Municipiului Craiova, întrunit în şedinţa ordinară din data de 25.06.2026;

           Având în vedere referatul de aprobare nr.204673/2026, raportul nr.212715/2026 al Direcţiei Servicii Publice și raportul de avizare nr.214369/2026 al Direcției Juridice,  Asistență de Specialitate și Contencios Administrativ, prin care se propune aprobarea actului adițional nr.10 la contractul de delegare a serviciului de iluminat din Municipiul Craiova nr. 48275/2015, încheiat cu S.C. FLASH LIGHTING SERVICES S.A. și avizele nr.23/2026 al Comisiei I - Buget Finanţe, Studii, Prognoze şi Administrarea Domeniului, nr.19/2026 al Comisiei III - Servicii Publice, Liberã Iniţiativã şi Relaţii Internaţionale și nr.27/2026 al Comisiei V - Juridică, Administraţie Publică şi Drepturi Cetăţeneşti;
          În conformitate cu prevederile Legii nr.51/2006, republicată, privind serviciile comunitare de utilităţi publice, cu modificările și completările ulterioare şi Legii nr.230/2006 a serviciului de iluminat public, cu modificările și completările ulterioare; 

În temeiul art.129 alin.2 lit. d, coroborat cu alin.7 lit. n, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;
hotărĂŞte:
Art.1. Se aprobă prelungirea duratei contractului de delegare a serviciului de iluminat din Municipiul Craiova nr.48275/2015, încheiat cu S.C. FLASH LIGHTING SERVICES S.A, pe o perioada de 6 luni, dar nu mai mult de data atribuirii contractului de delegare a gestiunii serviciului de iluminat public.
Art.2. Se aprobă actul adiţional nr.10 la contractul de delegare a serviciului de iluminat din Municipiul Craiova nr.48275/2015, prevăzut în anexa care face parte integrantă din prezenta hotărâre.
Art.3. Se împuternicește Primarul Municipiului Craiova, dna. Lia-Olguţa Vasilescu, să semneze actul adiţional prevăzut la art.2 din prezenta hotărâre.
Art.4. Se aprobă modificarea, în mod corespunzător, a Hotărârii Consiliului Local al Municipiului Craiova nr.97/2015.
Art.5. Primarul Municipiului Craiova, prin aparatul de specialitate: Compartimentul Administraţie Publică Locală și Relații cu Consiliul Local, Direcţia Servicii Publice şi S.C. FLASH LIGHTING SERVICES S.A. vor aduce la îndeplinire prevederile prezentei hotărâri.

